OpenLLM-France/wikimedia huggingface dataset:
# Holi

Holi jaia, baita Koloreen Festa eta Maitasunaren Jaialdia izenekin ezaguna, hinduek, sikhek eta beste herriek ospatzen duten festa da. Jatorriz Indian, Nepalen, Sri Lankan ospatzen dute, baita ere herrialde horien migrazio handia dauden tokietan, esaterako, Surinamen, Guyanan, Hegoafrikan, Trinidad eta Tobago, Erresuma Batuan, AEBn, Maurizion eta Fijin; leku askotan, beraz, hinduak ez direnen artean.

## Esanahia

Jaialdi honek esanahi kulturala du: jaialdi honetan, gizabanako bakoitza iraganeko akatsetatik aske gera daiteke, ahaztuta eta barkatuta. Egun horretan, pertsonek zorrak ordaintzen edo barkatzen dituzte, edo berriz hasten dira harremanetan beste pertsona batzuekin. Jaiak udaberriaren hasiera markatzen du.

## Erritoa

Holi hinduismoaren antzinako jaialdia da; festa Purana literatura sanskritoko bilduma entziklopedikoetan eta Kālidāsa poetaren lanetan aipatzen da. Eta bere kultura erritu-propioak ditu. Festa baino egun batzuk lehenago, jaialdietako jendea egurra eta sua egiteko erregaia biltzen hasten da parkeetan, komunitate-zentroetan, tenpluetatik gertu eta beste gune ireki batzuetan. Etxe barruan, bestetik, jendea koloretako pigmentuez, janariaz, edariez eta elikagaiez hornitzen da. Holi bezperan, ilunabarrean, sua piztu egiten da, Holika Dahan esan nahi duena. Erritualak ongiaren eta gaizkiaren arteko garaipena sinbolizatzen du. Jendeak suaren inguruan abesten eta dantzatzen du. Holiren festa suaren ondoko goizean hasten da. Ez dago otoitz tradiziorik, eta eguna festara eta gozamen hutsera joateko da. Haurrek eta gazte taldeek forma desberdinetan prestatutako kolorez armaturik besteei botatzen dituzte.
Holia dibertimenduaren, erromantzearen eta anaitasunaren jaialdia da, eta opariek garrantzi handia dute. Jaialdi honetan, gozokiak dira oparirik ohikoenak. Beste opari batzuk kolorezko paketeak eta lore distiratsu eta koloreztatuak dira. Zuriz janzten da ospakizunerako. Enpresetan opari korporatiboak banatzen zaizkie langileei, bezeroei eta bazkideei, normalean egutegiak edo etxeko artikuluak, hala nola oheko maindireak edo sukaldeko tresnak.

## Iruditegia

* Holi jaia Nandgaonen, Uttar Pradeshen. 2022ko martxoan.
* Holi jaia ospatzen duten Ipar Indiako alargunak. Ezarritako debekuen aurkako egintza.
* Festa Katmandun, Nepalen.
* Barpetan, Assamen. Monastegi gune honetan prozesio ospetsuak antolatzen dira.

## Erreferentziak

* ↑ http://www.buzzvines.com/girls-celebrating-holi-lahore
* ↑ https://viajes.nationalgeographic.com.es/a/holi-festival-colores-india_12451
* ↑ https://www.lasociedadgeografica.com/blog/cultura/regalos-para-holi-festival-de-los-colores/

## Kanpo estekak

* Datuak: Q10259
* Multimedia: Holi / Q10259
# Glin gaztelua

Glin gaztelua, Irlandako mendebaldeko Glin udalerrian dagoen gaztelu bat da, Limerick konderrian.
Jatorrizko eraikina XIV. mendean FitzGerald leinuak eraiki zuen, gaur egungoa aldiz, 1780an John Bateman FitzGerald, Glingo 23. Zaldunak.
# Patuxai

Patuxai, laoseraz ປະຕູໄຊ, literalki "Garaipen Atea", Laosko Vientian hiriburuan dagoen garaipen arku bat da.
1957-1968 artean Tham Sayasithsena srkitektoak eraikisrazi zuen.
# Gstaad

Gstaad (alemanikeraz kʃtaːd̥ ahoskatua) Berna kantonamenduan dagoen herria da, aleman hizkuntza duena. Saanen udalerrian kokaturik, eski estazio ezaguna da, nazioarteko jet set erakartzen duena. Gstaadek 9.200 biztanle inguru ditu eta itsas mailatik 1.050 metrotara dago.

## Klima

Datu klimatikoak (Gstaad (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.9 | 4.6 | 8.5 | 12.3 | 17.3 | 20.7 | 23.3 | 22.6 | 19.0 | 14.7 | 7.8 | 3.5 | 13.1 |
| Batez besteko tenperatura (ºC) | -3.3 | -2.1 | 1.9 | 5.8 | 10.4 | 13.6 | 15.7 | 15.2 | 11.8 | 7.5 | 1.4 | -2.4 | 6.3 |
| Batez besteko tenperatura minimoa (°C) | -7.8 | -7.2 | -3.5 | -0.1 | 4.2 | 7.0 | 9.3 | 8.9 | 5.9 | 2.3 | -2.8 | -6.2 | 0.8 |
| Pilatutako prezipitazioa (mm) | 108 | 105 | 98 | 89 | 125 | 151 | 143 | 144 | 104 | 98 | 98 | 118 | 1382 |
| Prezipitazio egunak (≥ 1.0 mm) | 10.8 | 9.9 | 11.9 | 11.2 | 14.4 | 13.9 | 12.8 | 13.0 | 10.5 | 10.5 | 10.4 | 11.3 | 140.6 |
| Iturria: MeteoSwiss ||||||||||||||

## Erreferentziak

* ↑ «Coming Up Chic» Time 1963-3-1.
* ↑ MeteoSwiss. Climate Norm Value Tables. .

## Kanpo estekak

* Webgune ofiziala (Ingelesez)(Frantsesez)(Alemanez)
* Datuak: Q37149
* Multimedia: Gstaad / Q37149
# Vientian

Vientian (laoseraz ວຽງຈັນ) Laosko hiriburua da. Hiria ibai portua da, Mekong ibaiaren haranean, errepublikaren erdialdean, Thailandiako mugatik hurbil. 2005ean Vientianek 200.000 biztanle inguru zituen eta bere metropolitar guneak, hau da, Vientian prefekturak 700.000 biztanle inguru. Vientian izen bereko prefekturan dago. Hiria Wattay nazioarteko aireportuak zerbitzatzen du. Laosko eta izen bereko probintziako hiriburua eta ibai portua, Mekong ibaiaren ertzean.

## Ondarea

Aipagarria da 1566. urteko That Luang tenplu ikusgarria, frantsesen kolonia garaian berritua.

## Ekonomia

Nekazaritza produktuen merkataritza (arroza, artoa, haragia) eta industria (janari industria, zurgintza, ehungintza, tabakogintza, kimika industria, larrugintza, altzairugintza, burdingintza) dira ekonomia jarduera nagusiak.

## Historia

XIII. mendean sortu zuten hiria eta XVI. mendean Laosko erreinuko hiriburu egin zuten. 1778an Siamgo estatuak hartu zuen. 1828an Phya Bodin jeneral siamdarrak hiria suntsitu zuen. Laos Frantziaren protektoratu izan zen garaian hiriburua izan zen eta 1957an, Laos burujabeko hiriburu egin zuten.

## Klima

Datu klimatikoak (Vientian) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 28.4 | 30.3 | 33.0 | 34.3 | 33.0 | 31.9 | 31.3 | 30.8 | 30.9 | 30.8 | 29.8 | 28.1 | 31.1 |
| Batez besteko tenperatura minimoa (°C) | 16.4 | 18.5 | 21.5 | 23.8 | 24.6 | 24.9 | 24.7 | 24.6 | 24.1 | 22.9 | 19.3 | 16.7 | 21.8 |
| Pilatutako prezipitazioa (mm) | 7.5 | 13.0 | 33.7 | 84.9 | 245.8 | 279.8 | 272.3 | 334.6 | 297.3 | 78.0 | 11.1 | 2.5 | 1660.5 |
| Euri egunak (≥ 1 mm) | 1 | 2 | 4 | 8 | 15 | 18 | 20 | 21 | 17 | 9 | 2 | 1 | 118 |
| Eguzki orduak | 254.2 | 217.5 | 217.0 | 225.0 | 207.7 | 153.0 | 148.8 | 136.4 | 138.0 | 248.0 | 234.0 | 257.3 | 2436.9 |
| Iturria (1): World Meteorological Organization ||||||||||||||
| Iturria (2): Hong Kong Observatory. ||||||||||||||

## Banaketa administratiboa

Vientian hiria bost barrutitan banatzen da:
* Chantabuly
* Hadxaifong
* Sikhottabong
* Sisattanak
* Xaysetha

## Ikus, gainera

* Herrialde eta hiriburuen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 38. araua: Munduko estatu-izenak, herritarren izenak, hizkuntza ofizialak eta hiriburuak, Euskaltzaindia
* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ World Weather Information Service - Vientiane (1951-2000). World Meteorological Organization (Noiz kontsultatua: 14-05-2010).
* ↑ Climatological Information for Vientiane, Laos, accessed 24 April 2012.

## Kanpo estekak

* Vientianeko mapa
* Datuak: Q9326
* Multimedia: Vientiane / Q9326
# Club Deportivo Becerril

Club Deportivo Becerril, Espainiako Becerril de Campos udalerriko futbol talde bat da, Gaztela eta Leongo Palentziako probintzian. Mariano Haro estadioan jokalekua du.
1975ean sortua izan zen eta gaur egun Espainiako futbol ligako hirugarren mailaren III. multzoan jokatzen du. Bere sailkatze portu onena 2014-2015 denboraldiko jirugarren mailan izan zen, zazpigarren postuan eta Bigarren Maila Bra sailkatzeko kanporaketara ailegatzeko puntu gutxira geldituz.

## Errealarekin senidetza

2019ko abenduaren 19an, 2020ko Errege Koparen lehen txandan, CD Becerril eta Erreala elkarrekin lehiatu zirenetik bi taldeen zalegoek nahiz kirol erakundeek harreman estu eta ona sortu eta Becerrilgo zalegoa Anoeta estadioan hainbat aldiz gonbidatua izan da.

## Jazkera

* Jazkera nagusia: Kamiseta moratua, galtza moratuak eta galtzerdi zuriak.
* Jazkera alternatiboa: Kamiseta zuria, galtza zuriak eta galtzerdi zuriak.

## Kanpo estekak

* Datuak: Q5010042
# Tetrafluorometano

Tetrafluorometanoa edo karbono tetrafluoruroa edo R-14 konposatu organiko da, CF$_4$ formula duena, organofluoratuen familiako eta perfluorokarburoen klasekoa. Horietako sinpleena da. Gas kolorge eta ez-sukoia da. Narkotikoa izan daiteke kontzentrazio handitan.
Hozgarri gisa erabiltzen da eta berotegi-efektuko gas indartsua da.

## Sintesia

Industrian prestatzen da diklorodifluorometanoa edo klorotrifluorometanoa hidrogeno fluoruroarekin erreakzionaraziz.
${\ce {CCl2F2 + 2 HF -> CF4 + 2 HCl}}$
Laborategian tetrafluorometanoa sintetiza daiteke silizio tetrafluoruroarekin batera silizio karburoa fluoroz tratatuz.
${\ce {SiC + 4 F2 -> CF4 + SiF4}}$

## Ingurugiro-arazoak

Tetrafluorometanoa berotegi-efektuko gas indartsua da. Oso egonkorra da eta atmosferan 50.000 urtez iraun dezake. Karbono(IV) oxidoa baino 6.500 bider indartsuagoa da.

## Erreferentziak

* ↑ (Ingelesez) PubChem. «Carbon tetrafluoride» pubchem.ncbi.nlm.nih.gov (Noiz kontsultatua: 2024-12-08).
* 1 2 (Ingelesez) Siegemund, Günter; Schwertfeger, Werner; Feiring, Andrew; Smart, Bruce; Behr, Fred; Vogel, Herward; McKusick, Blaine. (2000). «Fluorine Compounds, Organic» Ullmann's Encyclopedia of Industrial Chemistry (John Wiley & Sons, Ltd) doi:10.1002/14356007.a11_349. ISBN 978-3-527-30673-2. (Noiz kontsultatua: 2024-12-08).
* ↑ Changes in Atmospheric Constituents and in Radiative Forcing. Intergovernmental Panel on Climate Change, 212 or..

## Kanpo estekak

* Datuak: Q423055
* Multimedia: Carbon tetrafluoride / Q423055
# Kai Nakai

Iratxe Aguilera Barrio (Gasteiz, 1996ko apirilaren 29a), Kai Nakai izen artistikoaz ezagunagoa, musika urbanoa lantzen duen gasteiztar abeslaria eta musikagilea da. Musika urbanoa abesten du, gehiena reggaetoia, nahiz eta pop, trap eta disko bezalako beste genero batzuk ere eskaintzen dituen. Musika euskaraz egiten du eta aldarrikatzen du genero hori ere feminista izan daitekeela.

## Ibilbidea

2019an Durangoko Azokako Sormen Beka irabazi zuen musika urbanoa, euskaraz eta feminista egiteari buruzko proposamenarekin.
2020an ekin zion musika urbanoa egiteari, Kai Nakai goitizenarekin. Izen artistikoak bere identitateari erreferentzia egiten dio: kai hitz euskaldunaren eta nakal hitz indonesiarretik ("bihurri" esan nahi du) eratorritako nakai hitzaren batura da.
2020ko abenduan aurkeztu zuen Baimenik Gabe lehen diskoa Durangoko Azokan. Album horretan, askatasuna sustatzen duten letrei esker, gizarteak urteetan ezarri dituen patroiak deuseztatu nahi ditu.
2021ean EP bat atera zuen, Maitia izenekoa. Hor, maitasun-istorio baten faseak aurkezten dira, bost abestiren bidez: lehen maitasunetik hasi, maitasun toxikotik igaroz, norberaren maitasuna, maitemina eta benetako maitasuna lortu arte. Bestalde, bi single atera zituen: 15K (Hamabostmila) eta Nahikoa Dela, Beldur Barik 2021 lehiaketaren abestia izan zena.
2022an TIRA singlea atera zuen.

## Diskografia
### Albumak

* Baimenik Gabe (2020)

### EP-ak

* Maitia (2021, autoekoizpena) - 5 abestiko EPa

### Singleak

* TIRA (2022)
* Zalantzarik Ez (2021)
* 15K (Hamabostmila) (2021)
* Nahikoa Dela (2021)
* Ipuinik Ederrena (Akustikoa) (2021)
* Ez Dakit (2020)
* Emoiztazu Bihotz (2020)
* Kolpe (2020)

## Erreferentziak

* 1 2 Buruaga, Mikel. (2020-04-18). «Iratxe Aguilera, Kai Nakai: "Dakarguna periferiatik dator; ez da betidanik entzun dugun euskal musika"» Alea (Noiz kontsultatua: 2020-10-15).
* 1 2 Satrustegi, Iñigo. (2020-04-18). «Askatasunerako deia, doinu dantzagarriekin» Berria (Noiz kontsultatua: 2020-10-15).
* ↑ «Kai Nakai, abeslaria» EITB Euskal Irrati Telebista 2020-11-27 (Noiz kontsultatua: 2021-01-26).
* ↑ Astiz, Iñigo. «Kai Nakai: reggaeton euskaldun eta ahaldundua» Berria (Noiz kontsultatua: 2021-01-26).
* ↑ Imaz, Andoni. «Agertokiko hitzak eta ekintzak» Berria (Noiz kontsultatua: 2021-01-26).
* ↑ «Iratxe Aguilera musikari urbanoarentzat Durangoko 54. Azokako Sormen Beka» Diario Vasco 2019-12-06 (Noiz kontsultatua: 2020-10-15).
* ↑ «Aizu!» www.aizu.eus (Noiz kontsultatua: 2021-01-26).
* ↑ «Kai Nakai, Plateruenako oholtza gainean» EITB Euskal Irrati Telebista (Noiz kontsultatua: 2021-01-26).
* ↑ «Maitia» www.badok.eus (Noiz kontsultatua: 2021-12-29).
* Datuak: Q100376270
* Multimedia: Kai Nakai / Q100376270
# Asterrika

Asterrika Berriatua udalerriko auzoa da.

## Demografia

* Asterrikako biztanleria

## Eraikin garrantzitsuak

* San Lorentzo ermita, XV. mendekoa

## Argazki galeria

* San Lorentzo ermita
* San Lorentzo ermitaren ataria
* San Lorentzo ermitako erretaula

## Erreferentziak

* ↑ «Berriatua» turismoa.euskadi.eus 2006-09-11 (Noiz kontsultatua: 2021-08-08).

## Ikus, gainera

* Berriatua

## Kanpo estekak

* Datuak: Q12254311
* Multimedia: Asterrika (Berriatua) / Q12254311
# Magdalena (Berriatua)

Magdalena Berriatua udalerriko auzoa da. Auzo honetan Arantzibia dorretxea dago.

## Demografia

* Magdalenako biztanleria

## Ikus, gainera

* Berriatua

## Kanpo estekak

* Datuak: Q12262835
# Merelludi

Merelludi Berriatua udalerriko auzoa da.

## Demografia

* Merelludiko biztanleria

## Ikus, gainera

* Berriatua

## Kanpo estekak

* Datuak: Q12263458
# Erribera (Berriatua)

Erribera Berriatua udalerriko auzoa da.

## Demografia

* Erriberako biztanleria

## Ikus, gainera

* Berriatua

## Kanpo estekak

* Datuak: Q12257140
# Andikoa

Andikoa Berriz udalerriko auzoa da.

## Demografia

* Andikoako biztanleria

## Ikus, gainera

* Berriz

## Kanpo estekak

* Datuak: Q12253479
* Multimedia: Andikoa / Q12253479
# Olakueta

Olakueta Berriz udalerriko auzoa da.

## Demografia

* Olakuetako biztanleria

## Ikus, gainera

* Berriz

## Kanpo estekak

* Datuak: Q12265078
# Eitua

Eitua Berriz udalerriko auzoa da.

## Demografia

* Eituako biztanleria

## Ikus, gainera

* Berriz

## Kanpo estekak

* Datuak: Q12256594
# Murgoitio

Murgoitio Berriz udalerriko auzoa da.

## Demografia

* Murgoitioko biztanleria

## Ikus, gainera

* Berriz

## Kanpo estekak

* Datuak: Q12263905
# Sallobente (Berriz)

Sallobente Berriz udalerriko auzoa da.

## Demografia

* Sallobenteko biztanleria

## Ikus, gainera

* Berriz

## Kanpo estekak

* Datuak: Q12266804
# Sarria (Berriz)

Sarria Berriz udalerriko auzoa da.

## Demografia

* Sarriako biztanleria

## Ikus, gainera

* Berriz

## Kanpo estekak

* Datuak: Q12267103
# Eduardo Apodaka

Eduardo Apodaka Ostaikoetxea (Bilbo, 1965) Filosofiako lizentziaduna eta Soziologiako doktorea da. Irakasle da EHUn, eta UEUko kide ere bada.

## Bizitza eta lanak

Psikologia sozialean espezializatuta dago. Gai honetan, hainbat artikulu eta lankidetza zientifiko argitaratu ditu, nazioko eta nazioarteko aldizkarietan.

## Argitaratutako lanak
### Liburuak

* Gizarte Psikologiaren Komunikazioa, UEU, 2004.
* Euskal Herria ardatz: Kultura-Identitatea-Boterea, beste autoreekin, UEU, 2007.
* Norberaren autonomia krisian, Pamiela, 2012.
* Identitatea eta Anomalia, Pamiela, 2015.
* Subjektuaren zainak eta adarrak. Subjektua mendebaldeko filosofia hegemonikoan. Modernitatetik Globalizazio ostera, UEU, 2024.

## Erreferentziak

* ↑ «Nola aldatuko du koronabirusak mundua?» Berria 2020-04-12 CC BY-SA 4.0 lizentziapean.
* ↑ Ostaikoetxea, Eduardo Apodaka. (2004). Komunikazioaren gizarte psikologia. UEU arg ISBN 978-84-8438-051-1. (Noiz kontsultatua: 2024-12-08).
* ↑ Ostaikoetxea, Eduardo Apodaka; Rodriguez-Monte, Eugenio Arraiza; Lizarribar, Joxe Manuel Odriozola; Urroz, Gaizka Aranguren. (2007). Euskal Herria ardatz: Kultura-Identitatea-Boterea. UEU arg ISBN 978-84-8438-107-5. (Noiz kontsultatua: 2024-12-08).
* ↑ Ostaikoetxea, Eduardo Apodaka. (2012). Norberaren autonomia krisian. PAMIELA ISBN 978-84-7681-712-4. (Noiz kontsultatua: 2024-12-08).
* ↑ Ostaikoetxea, Eduardo Apodaka. (2015). Identitatea eta anomalia. PAMIELA ISBN 978-84-7681-919-7. (Noiz kontsultatua: 2024-12-08).
* ↑ Ostaikoetxea, Eduardo Apodaka. (2024). Subjektuaren zainak eta adarrak. Subjektua mendebaldeko filosofia hegemonikoan. Modernitatetik Globalizazio ostera. UEU arg ISBN 978-84-8438-897-5. (Noiz kontsultatua: 2024-12-08).
* Datuak: Q55688391
# Garbiñe Larrea

Garbiñe Larrea Iturralde (Urnieta, Gipuzkoa, 1976ko uztailaren 1a) naturopata da.
Sendabelarrek dakitena. Ezagutu, bildu eta erabili argitaratu zuen 2021ean. Hurrengo urtean Sendabelar baratzea lana aurkeztu zuen. 2024an Kosmetikoak sendabelarrekin.

## Biografia

Garbiñe Larrea 1998/1999 ikasturtean Coimbran (Portugal) Erasmus bekarekin Zuzenbidea ikasten aritu zen eta 1999/2000 ikasturtean Socrates bekarekin jarraitu zuen.
Naturopata kolegiatua eta hezitzaile ayurvedikoa da, lanbidez, nahiz eta Zuzenbidea ikasi zuen EHU/UPV-n (2003). Sendabelarren mundua familia-tradiziotik datorkio, eta 2013tik dibulgazio-lanetan espezializatu da Urnieta, Zestoa, Mutriku, Donostia eta Gilluén (Huesca) ikastaroak emanez.
Sendabelarrei buruzko hitzaldiak eman ditu bere ibilbidean zehar eta 2018tik 2020ra EITBko Txoriene programan kolaboratzaile ere jardun zuen.
Naturopatia eta iridiologiako kontsultan egiten du lan Azpeitian, Donostian eta Ondarroan.

## Argitalpenak

* Sendabelarrek dakitena. Ezagutu, bildu eta erabili.
* Sendabelar baratzea.
* Kosmetikoak Sendabelarrekin.

## Iruditegia

* Garbiñe Larrea
* Garbiñe Larrea Sendabelarrek dakitena liburua aukezten Zirzurkilen (2022)
* Sendabelar baratza sinatzen. Durangoko Azoka 2022
* Garbiñe Larrea. Kosmetikoak liburuarekin. Durangoko Azoka, 2024

## Erreferentziak

* ↑ «Garbiñe Larrea | Tabakalera - Donostia / San Sebastián» www.tabakalera.eus (Noiz kontsultatua: 2021-11-08).
* ↑ «Sendabelarren ukendua, azala zaintzeko aukerarik onena» EITB Euskal Irrati Telebista (Noiz kontsultatua: 2021-11-08).
* ↑ «'Sendabelarrek dakitena' liburua aurkeztu du Garbiñe Larreak - Azpeitia» uztarria.eus (Noiz kontsultatua: 2021-11-08).
* ↑ «“Sendabelarrek dakitena: ezagutu, bildu eta erabili” liburua, Garbiñe Larrea naturopataren eskutik - Eskualdea» Aiurri.eus (Noiz kontsultatua: 2022-01-23).
* ↑ «Sendabelar baratzea + EHko Hazi Ekologikoak opari!» Argia Azoka (Noiz kontsultatua: 2023-01-11).
* ↑ www.funtsak.com, Funtsak-Diseño y Programación Web-. «Kosmetikoak Sendabelarrekin - Garbiñe Larrea Iturralde» www.txalaparta.eus (Noiz kontsultatua: 2024-11-12).
* ↑ ARGIA. (2024-11-07). Garbiñe Larrearekin elkarrizketa Kosmetikoak Sendabelarrekin liburuaz. (Noiz kontsultatua: 2024-11-12).

## Kanpo estekak

* Garbiñe Larrea Twitter
* Garbiñe Larrea Facebook
* Garbiñe Larrea Instagram
* Kanpo estekatan instagram ere jar dezakezu: garbinelarreaiturralde izenez aurkituko nauzu.
* Garbiñe Larrea: Gaitza maldizio bezala hartzen dugu, ez dugu elikadurarekin lotzen Youtube. 2021.10.21
* Elkarrizketa: Sendabelarra B plana da jendearentzat Berria, 2021.11.03
* Elkarrizketa: sendabelarrak eta pentsamendu kritikoa Bilbo Hiria Irratia.
* Datuak: Q109480438
* Multimedia: Garbiñe Larrea / Q109480438
# Hamabitar xiismo

Hamabitar xiismoa (arabieraz: ٱثْنَا عَشَرِيَّة‎, ʾIthnā ʿAšarīyah), edo imamiarra (arabieraz: إِمَامِيَّة‎, Imāmīyyah), islam xiitaren adarrik nagusiena da. "Hamabitar" izena Aliren leinuko hamabi oinordetza-gidatan agertzen den korrontearen sinesmen definitzaileetan sortzen da, Hamabi Imamak bezala ezagutzen diren jainkozko izendapenetan, eta hauetan hamabigarrena, 874. urteaz geroztik desagertu eta ezkutuan dagoela uste dena, denboren amaieran berrerosle gisa agertu behar duen agindutako Mahdia (arabieraz: المهدي المنتظر‎) da. Tradizio xiitaren arabera, agerpen honek Jesusen (ʿĪsā) bigarren etorrerarekin bat egingo du eta biek, elkarrekin, Dajjala edo Mesias faltsua hilko dute. Imam Ezkutuaren doktrinak dimentsio esoteriko handia ematen dio xiismoari. Iturrien arabera, xiiten % 80 eta % 85 artean hamabitarrak dira, eta, beraz, ohikoa da xiita oro har hamabitar xiitarekin parekatzea.
Xiiten doktrina-printzipioen zati handi bat adar xiita, hamabitar, ismailiar eta zaidiar desberdinentzat komunak diren arren, bereizi egiten dira imanerriaren oinordetza-lerro ezberdin batean eta iman legitimoen kopuru ezberdin batean sinesteagatik, imamaren kategoria erlijiosoaren kontzepzioan ere diferenteak izateaz gain.
Hamabitar sinestunak Iran, Azerbaijan, Bahrain, Irak eta Libanoko populazioen proportzio nagusi edo nabarmenak dira. Hamabitartzat ere hartzen dira, halaber, Turkiako aleviarrak, nahiz eta doktrina-desberdintasun handiak izan nagusi den adarrarekin. Gainera, India, Pakistan, Afganistan, Kuwait eta Saudi Arabiako ekialdeko kostaldean hamabitar gutxiengo handiak daude.

## Erreferentziak

* ↑ (Ingelesez) Bugnacki, John. (2014). «Six Charts that Explain Shia Islam» American Security Project.
* ↑ (Ingelesez) «Shia women too can initiate divorce» The Times of India 2006-11-6.

## Kanpo estekak

* Datuak: Q269785
* Multimedia: Twelver Shiism / Q269785
# Alawi

    Ez nahasi alaui marokoar leinuarekin.
Alawiak (arabieraz: علوية‎, ʿAlawīyyah) erlijio talde musulman xiita bat da, batik bat Sirian kokatua (Siriako biztanleen % 12 dira), IX. mendean Basorako Ibn Nusairrek sortua. Gutxiengo nabarmena dira Turkian eta Libanoko iparraldean ere. Haien lege-eskola Jafar al-Sadiqek sortu zuen. Islamaren bost euskarriak onartzen dituzte, eta xiita gehienak bezala hamabitarrak dira, hots, Mahomaren ondorengo espiritual eta politikotzat hamabi imam hauek onartzen dituzte: Ali, Hasan, Hussein, Ali ibn Husayn, Muhammad al-Baqir, Jafar al-Sadiq, Musa al-Kadhim, Ali al-Ridha, Muhammad al-Jawad, Ali al-Hadi, Hasan al-Askari eta Muhammad al-Mahdi.

## Erreferentziak

* ↑ «alauitar» Harluxet Hiztegi Entziklopedikoa. .

## Kanpo estekak

* Datuak: Q209496
* Multimedia: Alawites / Q209496